ביום חגיגי ושמח זה, בתאריך העברי \_\_\_\_\_\_\_\_\_\_\_\_ ובמקביל לתאריך האנגלי \_\_\_\_\_\_\_\_\_\_\_\_ ב \_\_\_\_, בנוכחות בני משפחה וחברים, \_\_\_\_\_ ו \_\_\_\_\_ נכנסות בברית הנישואים.

זוהי ברית של הגנה, מסירות, וטוב-לב אוהב.

בעמדנו כאן יחד, תחת החופה, מלאות באהבה זו לזו, אנו מתחייבות:

לכונן נישואים המושתתים על אמון, כבוד, שמחה, ונדיבות;

להקשיב ולתקשר זו עם זו בפתיחות ובכנות;

להיות מלאות חמלה וטובות לב האחת כלפי השנייה, בייחוד ברגעים של חוסר הסכמה ומריבה;

לתמוך האחת בתשוקות, בתחומי העניין, ובפועלה של השנייה בעולם;

לבקש, תמיד, להביא לידי ביטוי את הטוב ביותר האחת מהשנייה.

ביחד, נמשיך ביצירת בית המלא באהבה ובחיבה, בצחוק, בחוכמה, ובמסירות לשלום והרמוניה לאנושות כולה.

מי ייתן ואהבתנו תספק לנו את החופש להיות עצמנו, ואת האומץ לדבוק בדרכינו ההדדיות והאישיות.

נשזור את מחויבותנו לעם היהודי ולתרבות היהודית לתוך מארג חיינו, ונקבל האחת את משפחתה של השנייה כמשפחתנו שלנו.

זוהי ברית של אהבה וחברות, כפי שאמרה רות לנעמי:

”כי אל אשר תלכי אלך, ובאשר תליני אלין, עמך עמי, ואלוהייך אלוהיי.“

מי ייתן ונחיה כל יום כאילו היה זה היום הראשון, האחרון, והיחיד שבו נזכה להיות האחת עם השנייה. באושר נכנסות אנו בברית זו ומקבלות על עצמנו בחגיגיות את מחויבויותיה.

הכלה \_\_\_\_\_\_\_\_\_\_

הכלה \_\_\_\_\_\_\_\_\_\_

שליח הציבור \_\_\_\_\_\_\_\_\_\_

עדים:

\_\_\_\_\_\_\_\_\_\_

\_\_\_\_\_\_\_\_\_\_

\_\_\_\_\_\_\_\_\_\_